**Vyhlásenie predkladateľa**

**podľa čl. 23 ods. 3 písm. a) Legislatívnych pravidiel vlády Slovenskej republiky**

Materiál sa prekladá na rokovanie Legislatívnej rady vlády SR s rozporom so Združením miest a obcí Slovenska vo vzťahu k zásadnej pripomienke, ktorá bola uplatnená nad rámec predkladaného materiálu.

Združenie miest a obcí Slovenska navrhuje zníženie výšky koeficientu z hodnoty „2“ na dieťa v centre špeciálno-pedagogického poradenstva na hodnotu koeficientu „1“.

V rámci rozporového konania Ministerstvo školstva, vedy, výskumu a športu Slovenskej republiky uviedlo, že návrhom sa bude zaoberať v rámci zmien nariadenia vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov v budúcnosti, vzhľadom na to, že zníženie koeficientu súvisí s komplexnou reformou výchovného poradenstva a prevencie.